ซิโก้ เผย มี 11 ตัวจริงช้างศึกนัดบู๊ญวนอยู่ในใจใกล้ครบ
 โดยศึกษานักเตะเหงียนชุดนี้ อย่างละเอียด ชี้มีดีที่สามารถเปลี่ยนเกมรับมาเป็นเกมรุกได้อย่างฉับพลัน ส่วนทีมชาติเวียดนามยกพลถึงไทยแล้วเพื่อรอประเดิมสนามกับทีมช้างศึกในเกมคัดบอลโลก โซนเอเชีย ที่ราชมังคลาฯ เผยกุนซือใหญ่ชาวญี่ปุ่น โทชิยะ มิอุระ บินล่วงหน้ามาซุ่มดูฟอร์มแข้งไทยในเกมอุ่นพ่ายเกาหลีเหนือ 0-1 เมื่อวันก่อนแล้ว,ความเคลื่อนไหวของแข้ง ช้างศึก ทีมชาติไทยชุดใหญ่ ในการเตรียมความพร้อมก่อนลุยศึกฟุตบอลโลก 2018 รอบคัดเลือก โซนเอเชีย รอบสอง กลุ่มเอฟ ซึ่งมีคิวจะเปิดบ้าน สนามราชมังคลากีฬาสถาน ลงเล่นในเกมแรก พบกับเวียดนาม ในวันอาทิตย์ที่ 24 พ.ค.นี้ เวลา 19.00 น. ซึ่งไทยรัฐทีวี ดิจิตอลทีวี ช่อง 3/32/42 จะทำการถ่ายทอดสดให้ชม ตั้งแต่ 18.15 น. โดยทีมชาติไทยเพิ่งจะลงสนามอุ่นเครื่องแพ้เกาหลีเหนือ 0-1 เมื่อวันพุธที่ผ่านมา,โดยล่าสุด เมื่อวันที่ 21 พ.ค. โค้ช ซิโก้ เกียรติศักดิ์ เสนาเมือง กุนซือใหญ่ของทีมชาติไทย ได้แบ่งนักเตะออกเป็น 3 ชุด เพื่อทำการฝึกซ้อมในโรงแรมเอสซี ปาร์ค เพียงแค่มื้อเดียวเท่านั้น โดยให้นักเตะที่ลงเป็นตัวจริง ได้ลงไปยืดกล้ามเนื้อในสระ ส่วนตัวสำรองที่ถูกเปลี่ยนลงไปเข้าไปเล่นฟิตเนส และให้ใกล้รุ่ง ตรีจักรสังข์ ผู้ช่วยโค้ช นำผู้เล่นที่ไม่ได้ลงสนาม ทำการวอร์มอยู่บริเวณรอบๆ โรงแรมเอสซี ปาร์ค ซึ่งใช้เวลาประมาณ 1 ชั่วโมง จึงเสร็จสิ้น,ซิโก้ เปิดเผยว่า ในเกมที่เราอุ่นเครื่องพ่ายให้กับเกาหลีเหนือ ไป 0-1 ตนได้ปรับนักเตะเพื่อทดสอบแผนการเล่นไว้หลายตำแหน่ง และมั่นใจว่า เวียดนามคงจะไม่ได้ข้อมูลของทีมชาติไทยมากนัก ส่วนเรื่องของ 11 ผู้เล่นตัวจริงนั่น ถึงตอนนี้มีนักเตะในใจที่ต้องการจะเลือกใช้แล้ว 50-60 เปอร์เซ็นต์ เพราะฉะนั้นจากนี้ไปอีก 2 วัน ที่เราจะได้ทำการฝึกซ้อมคงจะมี 11 นักเตะที่จะออกสตาร์ตตัวจริงแน่นอน,พร้อมกันนี้กุนซือใหญ่ทีมช้างศึกยังได้เผยด้วยว่า นักเตะของเวียดนามในชุดนี้เป็นการผสมผสานระหว่างชุด 19 ปี, ซีเกมส์ และชุดใหญ่ จุดเด่นคือสามารถเปลี่ยนเกมรับมาเป็นเกมรุกที่ทำได้ดี แต่สิ่งที่น่าสนใจคือการเข้ามาเปลี่ยนระบบการเล่นของ โทชิยะ มิอุระ โดยปัจจุบันเวียดนามมาใช้ 4-4-2 ซึ่งคิดว่ายังเป็นปัญหาในเรื่องของความเข้าใจอยู่พอสมควรและในวันเดียวกัน ตรัน คง มินห์ ผู้ช่วยผู้ฝึกสอนทีมชาติเวียดนาม ได้นำขุนพลนักเตะทีมชาติเวียดนามเดินทางมาถึงประเทศไทยเป็นที่เรียบร้อยแล้ว เมื่อเวลา 12.30 น. ที่สนามบินสุวรรณภูมิ ด้วยสายการบิน HK5 เพื่อรอประเดิมสนามคัดเลือกฟุตบอลโลกกับทีมชาติไทย ซึ่งขุนพลนักเตะสกุลเหงียนชุดนี้ นำมาโดย เล คอง วินห์ ดาวยิงตัวเก่ง ขณะที่ เมสซี่ญวน เหงียน คง เฟืองห์ ดาวเตะทีมชาติเวียดนาม ชุดยู-23 ไม่ได้อยู่ในทีมชุดนี้,โดยก่อนหน้านี้ โทชิยะ มิอุระ กุนซือใหญ่ชาวญี่ปุ่นได้เดินทางมาถึงประเทศไทยล่วงหน้าแล้วโดยได้เข้าชมเกมอุ่นเครื่องที่ทัพช้างศึกพ่ายเกาหลีเหนือ 0-1 ที่สนามราชมังคลากีฬาสถาน เมื่อวันพุธด้วย
ซิโก้ เกียรติศักดิ์ เสนาเมือง กุนซือใหญ่แข้ง ช้างศึก ทีมชาติไทย เผยมี 11 ผู้เล่นตัวจริงที่จะพบกับ เวียดนาม ในวันอาทิตย์ที่ 24 พ.ค.นี้ อยู่ในใจแล้ว 50-60 เปอร์เซ็นต์
ฟุตบอลโลก รอบคัดเลือก โซนเอเชีย,ทีมชาติไทย,ช้างศึก,เวียดนาม,ซิโก้,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์